text: Articles etiquetats amb: SIAD
  La commemoració del 25 de novembre posa l'accent en la lluita contra la violència de gènere en les noves tecnologies
  Prop d'un 60% de les atencions al SIAD són per situacions de violència masclista
  La sensibilització i lluita contra les violències de gènere que es produeixen en l'àmbit digital i de les xarxes socials serà un dels principals eixos de la commemoració a Sabadell del Dia Internacional per a l'Eliminació de les Violències envers les Dones. La violència masclista que es produeix mitjançant les TIC afecta moltíssimes dones i en moltes ocasions està normalitzada o invisibilitzada. Amb el programa del 25N, i sota el lema "Prou!", es vol sensibilitzar sobre aquests comportaments per tal d'eradicar-los.
  Jornada de Portes Obertes al Servei d'Informació, Atenció i Acompanyament LGTBI
  Serà el proper 6 de juny, dins el programa de commemoració del Dia contra l'Homofòbia, la Bifòbia i la Transfòbia i del Dia de l'Orgull LGTBI
  En el marc de la commemoració delDia contra l'Homofòbia, la Bifòbia i la Transfòbia i del Dia de l'Orgull LGTBI, el Servei d'Informació, Atenció i Acompanyament LGTBI, celebrarà el proper dimecres, 6 de juny, una jornada de portes obertes. La jornada ha previst dues sessions, una a les 12 del migdia adreçada a professionals i una segona, a les 16.30 h, oberta al públic en general. Les persones assistents podran conèixer les instal·lacions del servei i rebre informació sobre com s'hi treballa, qui s'hi pot adreçar o de quina manera s'aborden les situacions.
  Neix el Servei d'Atenció i Acompanyament LGTBI per donar suport a aquests col·lectius i lluitar contra la discriminació
  El Servei comparteix espai amb les dependències d'Informació i Atenció a les Dones
  Sabadell ja compta amb un servei específic d'Atenció i Acompanyament LGTBI, fruit de l'acord entre la Direcció General d'Igualtat de la Generalitat de Catalunya i l'Ajuntament. Oferirà informació, assessorament i acompanyament persones lesbianes, gais, bisexuals, transgèneres i intersexuals (LGTBI), així com persones del seu entorn proper, professionals de diferents àmbits i entitats.
  El Centre d'Atenció a la Dona canvia de nom i d'horari amb l'objectiu de millorar l'assessorament que du a terme
  A partir d'ara Sabadell també atendrà i assessorarà dones de 5 municipis de la comarca
  El fins ara conegut com a Centre d'Atenció a la Dona, ubicat al carrer de Vidal, 146, canviarà la denominació per la de Servei d'Informació i Atenció a les Dones (SIAD). A més, el servei adaptarà l'horari de tarda per garantir un millor assessorament i atenció al públic. Els canvis es faran efectius a partir de l'1 d'abril.